《爱菊行二章 其一》
明代·何吾驺

我闻素心人，东篱爱种菊。花白似莲衣，花黄似粟玉。

花紫照青似，花红然若木。殊姿异巾履，奇葩纷伦族。

坐对富百官，开轩交福禄。曰此日精华，不受樊篱局。

朝来一花开，欣然召閒足。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。